Държавен вестник, бр. 17, 2022 г., стр. 33

БРОЙ  17	
Д Ъ Р Ж А В Е Н  В Е С Т Н И К 	
СТР.  33  
12. ръководи и координира политиката в об-
ластта на Космоса, произтичаща от членството 
на Република България в Европейския съюз; 
13. ръководи разработването на клъстерни, 
секторни и регионални анализи и политики 
за стимулиране на иновациите и конкурен-
тоспособността на българските предприятия; 
формира секторни и регионални политики за 
насърчаване на предприемаческата активност, 
за привличане на инвестиции и за развитие 
на иновативни производства;
14. участва в разработването и изпълнени-
ето на държавната политика от компетент-
ността на Министерството, произтичаща от 
членството на Република България в ЕС и в 
международните органи и организации;
15. организира, координира и контролира 
преговорите, сключването и изпълнението на 
многостранни и двустранни международни 
договори за сътрудничество, както и други 
договори в областите на своята дейност; 
16. участва в осъществяването на външ-
ноикономическата политика на Република 
България и защитава външноикономически-
те є интереси в международни организации 
съгласувано с министъра на икономиката и 
индустрията и министъра на външните работи;
17. участва в разработването на национал-
ната рамка на политиката за насърчаване 
на устойчивата електрическа мобилност и 
изпълнението на дейностите в икономиката, 
свързани с прилагането на Директива 2014/94/
ЕС на Европейския парламент и на Съвета;
18. участва при формулирането и провежда-
нето на политиката към стартъп компаниите 
и фондовете за дялово и рисково инвестиране;
19. упражнява правата на държавата като 
едноличен собственик на капитала, както и 
правата на държавата като съдружник или 
акционер в публичните предприятия, деле-
гирани му от Министерския съвет, и взема 
решения по въпроси, предоставени в негова 
компетентност;
20. организира и контролира дейностите по: 
отбранително-мобилизационната подготовка 
и защитата при бедствия и кризисни ситуации 
на Министерството; установяването и защи-
тата на стратегическите обекти и критичните 
инфраструктури от системата на икономи-
ката; утвърждава и упражнява контрол при 
разработването и поддържането на плана за 
бедствия, плана за привеждане от мирно във 
военно положение и военновременния план 
на Министерството, както и други дейности 
по защита на националната сигурност в съ-
ответствие с нормативно делегираните му 
правомощия;
21. ръководи, организира и контролира 
дейността по защита на класифицираната 
информация; 
22. прави предложения за изменение на 
действащи и за приемане на нови нормативни 
актове в областта на правомощията си; 
23. представя в Министерския съвет ежего-
ден доклад за дейността на Министерството; 
24. осъществява и други правомощия, 
възложени му със закон или с акт на Ми-
нистерския съвет.
(2) Министърът работи в условията на 
публичност при вземането и изпълнението 
на решенията си, освен когато национална-
та сигурност и опазването на държавната и 
служебната тайна налагат ограничаване на 
този принцип. 
(3) Министърът провежда информацион-
на политика, която гарантира откритост и 
достъпност на дейността на ръководената от 
него администрация. 
(4) Министърът контролира дейността на 
второстепенните разпоредители с бюджет по 
бюджета на Министерството. 
(5) При осъществяване на дейността си 
министърът издава правилници, наредби, 
инструкции и заповеди. 
Раздел III
Политически кабинет
Чл. 6. (1) Министърът образува на свое 
пряко подчинение политически кабинет, който 
го подпомага при формулирането и разработ-
ването на конкретни решения за провеждане 
на правителствената политика в сферата на 
неговите правомощия, както и при предста-
вянето на тази политика пред обществото. 
(2) Политическият кабинет има съвеща-
телни и информационно-аналитични функ-
ции, обобщава оценките за състоянието и 
перспективите за развитие на икономиката, 
предлага програми за постигане целите на 
иновационната и инвестиционната политика 
и дава насоки за разработване на прогнози 
и стратегии за успешното развитие на тази 
политика. 
(3) Политическият кабинет включва за-
местник-министрите, началника на кабинета, 
парламентарния секретар и директора на ди-
рекция „Връзки с обществеността и протокол“.
(4) Политическият кабинет: 
1. подпомага министъра при изготвянето 
на решения, осигуряващи провеждането на 
правителствената политика в сферата на 
правомощията му, както и представянето є 
пред обществото; 
2. предлага на органа на изпълнителната 
власт стратегически приоритети, цели и ре-
шения, свързани с неговата компетентност, 
и следи за тяхното изпълнение; 
3. организира и осъществява връзките на 
министъра с другите държавни органи и с 
обществеността. 
(5) Министърът със заповед определя функ-
циите на членовете на политическия кабинет.